جوان حاجۆ

جوان حاجۆ (بە لاتینی: Ciwan Haco، لەدایکبووی ١٩٥٧) گۆرانیبێژێکی بەناوبانگی کوردە.

 ژیان 
جوان حاجۆ لە ١٧ی ئابی ١٩٥٧ لە تربەسپیێ لە ناوچەی قامیشلۆ لەدایک بووە. جوان لە بنەماڵەی حاجۆ ئاغایە کە لە دوای شۆڕشی شێخ سەعیدی پیران ناوچەی مێردینیان بەجێ ھێشتووە. ھەر لە منداڵیەوە بە دوای مۆسیقاوە بووە و لە ١٧ ساڵیدا بۆ یەکەم جاری لە شوێنێکی گشتیدا گۆرانیی وتووە. لە ١٩٧٩ کوردستان بە جێ دەھێڵێت و لە ئاڵمانیا لە زانکۆی رور بوخوم خوێندنی مۆسیقا دەست پێ دەکات. لەو ماوەیەدا مۆسیقازانە ئاڵمانییەکان وەک ئودۆ هێربست کاریگەرییان لەسەری داناوە. ئەمە دەبێتە ھۆی ئەوە کە بە مۆسیقای فۆلکلۆری کوردی و بە تایبەتمەندییەکانی مۆسیقای پۆپ و ڕۆکی ئەورووپی شێوازێکی نووژەن و تایبەتی خۆی پێک بێنێت. مانەوەی لە نۆرویژ و کارکردن لەگەڵ مۆسیقازانی ئەوێ ئەزموونی جوان حاجۆیان پڕپیتتر کردەوە. لە ساڵی ٢٠٠٤ ڕێگەی پێ درا لە تورکیا کۆنسێرت بگێڕێت و پێشوازییەکی زۆر مەزنی لێ کرا. لە دوای ١٩٩٩ کە ژیانی ھاوبەشی پێکھێنا دەقی سترانەکانی جوان حاجۆ گۆڕانکاری بە خۆیەوە بینی و لە شێوازێکی شۆڕشگێڕانەوە بەرەو باسی جوانییەکانی ژیان و ئەوینەوە ڕۆیشت. ھەروەھا جوان حاجۆ لە فیلمی دۆڵ (٢٠٠٧) لە دەرھێنانی ھونەر سەلیم ڕۆڵی ھەبووە.

 ئەلبومەکان 
 ئەلبۆم ساڵ شوێنی تۆمارکردن دیاربەکر  ١٩٨١  بۆخوم، ئەڵمانیا گولا سۆر  ١٩٨٣  بۆخوم، ئەڵمانیا لەیلا  ١٩٨٥  بۆخوم، ئەڵمانیا گرتییێن ئازادییێ  ١٩٨٧   بۆخوم، ئەڵمانیا چاو بێللا  ١٩٨٩   بۆخوم، ئەڵمانیا سی و سێ گولێ  ١٩٩١   ستاڤانگیر، نۆرویژ دووری  ١٩٩٤   ستاڤانگیر، نۆرویژ بلوورا من  ١٩٩٧  ئۆسلۆ، نۆرویژ دەستانا ئەگیدەکی  ١٩٩٨   ئۆسلۆ، نۆرویژ دەریا  ٢٠٠٣   ئۆسلۆ، نۆرویژ نا نا  ٢٠٠٤   ھامبورگ، ئەڵمانیا ئۆف   ٢٠٠٦   ھامبورگ، ئەڵمانیا ڤەگەر   ٢٠١٢ 

 ئەمانەش ببینە 

 پێڕستی کەسایەتییە کوردەکان

 سەرچاوەکان 

پۆل:زیندووان
پۆل:ژەنیارانی کورد
پۆل:کوردەکانی ڕۆژاوای کوردستان
پۆل:گۆرانیبێژان بە زمانی کوردی
پۆل:لەدایکبووانی ١٩٥٧
پۆل:گۆرانیبێژە پیاوەکانی کوردیی باکووری
پۆل:خەڵکی قامیشلۆ
پۆل:گۆرانیبێژانی پیاوی کورد